EM i håndbold 2008 (mænd)

Europamesterskabet i håndbold 2008 for mænd var det 8. EM i håndbold for mænd. Mesterskabet blev vundet af Danmark. Slutrunden blev afviklet i Norge i perioden 17. – 27. januar 2008. Norge var EM-værtsland for første gang.

Ud over EM-medaljer spillede holdene om én plads i den olympiske håndboldturnering ved legene i Beijing i 2008, hvor OL-pladsen skulle gå til vinderen af EM. Tyskland var allerede kvalificeret til OL som verdensmestre.

Derudover spillede holdene om to pladser i de tre OL-kvalifikationsturneringer, som spilles i maj 2008. De to pladser skulle gå til de to bedst placerede hold ved EM, som ikke allerede var kvalificerede til OL eller til OL-kvalifikationen på baggrund af deres resultater ved VM 2007. Tyskland og den ved turneringen kårede europamester, Danmark, var som nævnt direkte kvalificerede til OL. Danmark var allerede inden EM-turneringen sikret en plads i OL-kvalifikationsturneringerne sammen med Polen, Frankrig, Kroatien, Rusland og Spanien på grund af deres placeringer som nr. 2-7 ved VM. Som følge af at Danmark blev europamestre og dermed direkte kvalificeret til OL, blev holdets plads i OL-kvalen overtaget af Island, som sluttede som nr. 8 ved VM.

Holdene spillede endvidere om tre pladser ved VM-slutrunden i 2009 i Kroatien. Til den slutrunde er Kroatien og Tyskland allerede kvalificerede som hhv. værtsland og forsvarende verdensmester. De tre VM-pladser på spil ved dette EM, gik til de tre bedst placerede hold, som ikke allerede er kvalificerede: Danmark, Frankrig og Sverige. De øvrige 11 hold fik endnu en VM-chance i de europæiske playoff-kampe.

Frankrig var forsvarende europamester efter sejren ved EM 2006 i Schweiz, hvor det danske landshold i øvrigt vandt bronze for tredje EM i træk.

Slutrunde 
Slutrunden havde deltagelse af 16 landshold. Syv hold var direkte kvalificerede – værtslandet Norge og de seks bedste hold fra EM 2006, Danmark, Frankrig, Kroatien, Rusland, Spanien og Tyskland – mens de sidste ni hold blev fundet ved en kvalifikationsturnering (se nedenfor).

Fem hold har deltaget i alle EM-slutrunder indtil nu: Frankrig, Kroatien, Rusland, Spanien og Tyskland, og de fem hold spillede dermed deres 8. slutrunde ved dette EM. Montenegro deltog for første gang i en EM-slutrunde.

{| class="wikitable"
! width="110px"|Hold
! width="100px"|Slutrunde nr.
! Hidtil bedste placering
! width="150px"|Kvalificeret som...
|-
|  Danmark
| align="center"|7
| Nr. 3 (2002, 2004, 2006)
| Nr. 3 ved EM 2006
|- 
|  Frankrig
| align="center"|8
| Nr. 1 (2006)
| Nr. 1 ved EM 2006
|- 
|  Hviderusland
| align="center"|2
| Nr. 8 (1994)
| Vinder af playoff-kamp
|- 
|  Island
| align="center"|5
| Nr. 4 (2002)
| Vinder af playoff-kamp
|- 
|  Kroatien
| align="center"|8
| Nr. 3 (1994)
| Nr. 4 ved EM 2006
|- 
|  Montenegro
| align="center"|1
| -
| Vinder af playoff-kamp
|- 
|  Norge
| align="center"|3
| Nr. 8 (2000)
| Værtsland
|- 
|  Polen
| align="center"|4
| Nr. 4 (2006)
| Vinder af playoff-kamp
|- 
|  Rusland
| align="center"|8
| Nr. 1 (1996)
| Nr. 6 ved EM 2006
|- 
|  Slovakiet
| align="center"|2
| Nr. 16 (2006)
| Vinder af playoff-kamp
|- 
|  Slovenien
| align="center"|7
| Nr. 2 (2004)
| Vinder af playoff-kamp
|- 
|  Spanien
| align="center"|8
| Nr. 2 (1996, 1998, 2006)
| Nr. 2 ved EM 2006
|- 
|  Sverige
| align="center"|7
| Nr. 1 (1994, 1998, 2000, 2002)
| Vinder af playoff-kamp
|- 
|  Tjekkiet
| align="center"|5
| Nr. 6 (1996)
| Vinder af playoff-kamp
|- 
|  Tyskland
| align="center"|8
| Nr. 1 (2004)
| Nr. 5 ved EM 2006
|- 
|  Ungarn
| align="center"|6
| Nr. 6 (1998)
| Vinder af playoff-kamp
|}

Format 
De 16 deltagende hold spiller først en indledende runde med fire grupper á fire hold. De tre bedste hold fra hver gruppe går videre til mellemrunden, hvor der spilles i to grupper á seks hold. De seks hold, der går videre fra de indledende grupper A og B samles i gruppe I, mens holdene fra gruppe C og D samles i gruppe II. Resultaterne fra indbyrdes kampe mellem hold fra samme indledende gruppe bliver ført med over til mellemrunden. De to bedste hold i hver mellemrundegruppe går videre til semifinalerne, mens treerne går videre til kampen om 5.pladsen. Vinderne af semifinalerne spiller finale om guld- og sølvmedaljer, mens taberne af semifinalerne spiller bronzekamp om bronzemedaljer og 4.pladsen. Holdene, der ikke går videre fra mellemrunden eller den indledende runde, rangeres efter deres resultater i gruppespillet.

Indledende runde 

Den 22. juni 2007 blev de 16 hold ved lodtrækning inddelt i fire grupper á fire hold. Lodtrækningen blev foretaget i TV 2's studie i Oslo, og resultatet af lodtrækningen blev, at grupperne fik følgende sammensætning (med holdene opført i seedningsrækkefølge):

De tre bedste hold fra hver gruppe gik videre til mellemrunden.

Mellemrunde 

De tre bedste fra hver indledende gruppe gik videre til mellemrunden, hvor holdene fra gruppe A og B samledes i gruppe I, mens holdene fra gruppe C og D blev samlet i gruppe II. Resultaterne fra indbyrdes kampe mellem hold fra samme indledende gruppe blev ført med over til mellemrunden. De to bedste hold i hver gruppe går videre til semifinalerne, mens treerne går videre til kampen om 5.pladsen.

Slutspil 

Slutspilskampene spilles i Lillehammer.

Medaljevindere

Samlet rangering

All-star holdet 
Ved turneringens afslutning valgte EHF turneringens all-star hold. Det bestod af følgende spillere:
 Målmand: Kasper Hvidt, Danmark
 Venstre fløj: Lars Christiansen, Danmark
 Venstre back: Daniel Narcisse, Frankrig
 Playmaker: Ivano Balic, Kroatien
 Stregspiller: Frank Løke, Norge
 Højre back: Kim Andersson, Sverige
 Højre fløj: Florian Kehrmann, Tyskland

Som turneringens mest værdifulde spiller blev valgt Nikola Karabatic, Frankrig, og bedste forsvarsspiller blev Igor Vori, Kroatien.

Endelig delte tre spillere turneringens topscorerværdighed med 44 mål hver: Lars Christiansen, Ivano Balic og Nikola Karabatic.

Spillesteder

Kvalifikation

Kvalifikationsrunde 
Kvalifikationsrunden, hvor de 26 lavest rangerede hold spillede om tolv ledige pladser i playoff-kampene, blev spillet i perioden 3. – 21. januar 2007. Holdene blev inddelt i syv grupper med 3-4 hold. De to bedste hold i hver af grupperne med fire hold og vinderne i treholdsgrupperne gik videre til playoff.

Dermed kvalificerede følgende tolv hold sig til playoff-kampene: Hviderusland, Slovakiet, Serbien, Makedonien, Rumænien, Letland, Montenegro, Holland, Schweiz, Litauen, Portugal og Sverige.

Play-off 
De tolv hold, der gik videre fra kvalifikationsrunden spillede sammen med seks seedede hold (Island, Polen, Slovenien, Tjekkiet, Ukraine og Ungarn) om ni pladser ved EM-slutrunden. De 18 hold blev parret to og to i ni playoff-kampe, og de ni samlede vindere kvalificerede sig til EM-slutrunden sammen med de syv direkte kvalificerede hold: Danmark, Frankrig, Kroatien, Norge, Rusland, Spanien og Tyskland.

Lodtrækningen til playoff-kampene blev foretaget den 26. januar 2007 kl. 11:00 i EHF-hovedkvarteret i Wien. Kampene blev afviklet i weekenderne 9./10. juni og 16./17. juni 2007 og gav følgende resultater (hjemmeholdet i første kamp er nævnt først): 

{| class="wikitable" style="text-align:center;"
! width="200px"|Kamp
! Samlet
! 1.kamp
! 2.kamp
|-
| align="left"|Holland - Polen
| 47-72
| 20-31
| 27-41
|-
| align="left"|Litauen - Ungarn
| 53-59
| 23-28
| 30-31
|-
| align="left"|Ukraine - Slovakiet
| 48-63
| 29-28
| 19-35
|-
| align="left"|Slovenien - Makedonien
| 66-60
| 33-28
| 33-32
|-
| align="left"|Letland - Tjekkiet
| 56-64
| 30-31
| 26-33
|-
| align="left"|Hviderusland - Schweiz
| 61-54
| 33-24
| 28-30
|-
| align="left"|Sverige - Rumænien
| 69-59
| 36-25
| 33-34
|-
| align="left"|Portugal - Montenegro
| 55-63
| 28-30
| 27-33
|-
| align="left"|Serbien - Island
| 70-71
| 30-29
| 40-42
|}

De ni samlede vindere, Polen, Ungarn, Slovakiet, Slovenien, Tjekkiet, Hviderusland, Sverige, Montenegro og Island, kvalificerede sig dermed til EM-slutrunden i Norge.

Kilder / eksterne henvisninger 
 Euro 2008 – officiel hjemmeside
 EHF – EM 2008 kvalifikation 
 EM i håndbold 2008  (Norges Håndball Forbund)

2008 (mænd)
Håndbold i 2007
Håndbold i 2008